Päätös N:o 5/65, tehty 17 päivänä maaliskuuta 1965, perustamissopimuksen 49 ja 50 artiklassa tarkoitettuihin maksuihin perustuvien saatavien vanhentumisesta



Virallinen lehti nro 046 , 22/03/1965 s. 0695 - 0696

Suomenk. erityispainos Alue 1 Nide 1 s. 0026

Ruotsink. erityispainos Alue 1 Nide 1 s. 0026

Tanskank. erityispainos: Sarja I Alue 1965-1966 s. 0033

Englannink. erityispainos: Sarja I Alue 1965-1966 s. 0038

Kreikank. erityispainos: Luku 01 Nide 1 s. 0093

Espanjank. erityispainos: Luku 01 Nide 1 s. 0103

Portugalink. erityispainos: Luku 01 Nide 1 s. 0103



PÄÄTÖS N:o 5/65, tehty 17 päivänä maaliskuuta 1965, perustamissopimuksen 49 ja 50 artiklassa tarkoitettuihin maksuihin perustuvien saatavien vanhentumisesta KORKEA VIRANOMAINEN, joka ottaa huomioon perustamissopimuksen 49 ja 50 artiklan, ottaa huomioon perustamissopimuksen 49 ja 50 artiklassa tarkoitettujen maksujen määräytymisperustetta ja kantamista koskevista edellytyksistä 23 päivänä joulukuuta 1952 tehdyn päätöksen N:o 2/52 (EHTY:n virallinen lehti 30 päivältä joulukuuta 1952, s. 3), sellaisena kuin se on muutettuna ja täydennettynä 25 päivänä kesäkuuta 1954 tehdyllä päätöksellä N:o 30/54 (EHTY:n virallinen lehti 1 päivältä elokuuta 1954, s. 469), 19 päivänä marraskuuta 1955 tehdyllä päätöksellä N:o 31/55 (EHTY:n virallinen lehti 28 päivältä marraskuuta 1955, s. 906) sekä 21 päivänä tammikuuta 1959 tehdyillä päätöksillä N:o 4/59 ja 5/59 (Euroopan yhteisöjen virallinen lehti 27 päivältä tammikuuta 1959, ss. 108 ja 109), sekä katsoo, että suoritusvelvollisuudesta vapauttava vanhentuminen veronmaksajan hyväksi julkisen vallan kustannuksella perustuu jäsenvaltioiden yhteisille oikeusperiaatteille ja siitä säädetään näiden valtioiden julkista taloutta koskevassa lainsäädännössä; tämä vapautumismuoto olisi otettava käyttöön tuotantomaksun osalta, vanhentumisen perusteena olevat periaatteet oikeuttavat tuotantomaksun osalta tämän päätöksen artiklaosassa määrättyjen keskeytymis- ja lykkäämisperusteiden soveltamiseen, ja on sekä kohtuullista että oikeudenmukaista, että vanhentumisaikaa, joka ottaen huomioon korkean viranomaisen tarpeet vahvistetaan kolmeksi vuodeksi, pidennetään viiteen vuoteen, jos maksuvelvollinen on laiminlyönyt tuotantoilmoitusten teon taikka tahallisesti tai huolimattomuuttaan tekee epätäydellisiä tai epätäsmällisiä ilmoituksia, ministerineuvostoa kuultuaan ON PÄÄTTÄNYT SEURAAVAA: 1 artikla Korkean viranomaisen tuotantomaksuja koskevat saatavat vanhentuvat kolmessa vuodessa. Tuotantoilmoitusten puuttuessa taikka niiden ollessa tahallisesti tai huolimattomuudesta epätäydellisiä tai epätäsmällisiä vanhentumisaika on kuitenkin kuusi vuotta. Vanhentuminen aiheuttaa kyseisten saatavien lakkaamisen. 2 artikla Vanhentuminen alkaa sitä kuukautta seuraavasta 1 päivästä heinäkuuta, jona maksu erääntyy maksettavaksi. 3 artikla 1) Vanhentuminen keskeytyy - lähettämällä saantitodistusta vastaan kirjattu kirje - jossa vaaditaan yritystä tietyn ajan kuluessa joko ilmoittamaan tuotannostaan tai korjaamaan aikaisemmin tekemiään ilmoituksia taikka maksamaan ilmoitetut tai viranomaisen vahvistamat määrät - jossa ilmoitetaan yritykselle korkean viranomaisen aikeista toteuttaa tutkintatoimenpiteitä, - jossa yritykselle annetaan tiedoksi, että korkea viranomainen myöntää sille määräajan maksamista varten - osoittamalla yritykselle maksun täytäntöönpanomääräys tai muulla tällaiseen määräykseen perustuvalla, yritykseen kohdistuvalla täytäntöönpanotoimella - yrityksen kieltäessä sen vanhentumisen siltä osin kuin se on jo täyttynyt - yrityksen tunnustaessa velkansa. 2) Vanhentumisen keskeytyessä uusi vanhentumisaika alkaa juosta 1 päivästä heinäkuuta sen jälkeen, kun vanhentumisen keskeyttänyt toimi toteutettiin. 4 artikla Jos maksusaatavan perimistä ei ole voitu toimittaa vanhentumisajan kuuden viimeisen kuukauden kuluessa pakottavan syyn tai laillisen esteen vuoksi, vanhentumista lykätään siihen päivään asti, jona perimisen estävä seikka lakkaa vaikuttamasta. 5 artikla Tätä päätöstä sovelletaan kaikkiin tuotantomaksuista johtuviin summiin viivästys- ja muut korot lisättynä pääomaan. 6 artikla Tämä päätös julkaistaan Euroopan yhteisöjen virallisessa lehdessä. Se tulee voimaan 1 päivänä huhtikuuta 1965. Korkea viranomainen käsitteli tätä päätöstä ja teki sen kokouksessaan 17 päivänä maaliskuuta 1965. Korkean viranomaisen puolesta Puheenjohtaja Dino DEL BO